section_heading: Opis
paragraph_text: mini|lijevo|Rekonstrukcija izgleda glava tri [[brazilske vrste; od vrha prema dolje, Tapejara wellnhoferi, Tupandactylus navigans i Tupandactylus imperator]] Tapejaridae su bili maleni do srednje veliki pterosauri s nekoliko jedinstvenih zajedničkih osobina, uglavnom vezanih za lubanju. Većina tapejarida imala je koštanu krestu, koja je počinjala od njuške (uglavnom formirana od premaksilarnih kostiju i vrha gornje čeljusti). Kod nekih je vrsta ta kresta podržavala još veću krestu od mekšeg, vlaknastog tkiva, koja se protezala natrag duž ostatka lubanje. Tapejaride također karakterizira veliki fenestra nasoantorbitais, glavni otvor na lubanji, ispred očiju, koji se kod te porodice proteže duž barem polovine cijele lubanje. Očne šupline su im bile malene i kruškastog oblika .Eck, K., Elgin, R.A. and Frey, E. (2011). "On the osteology of Tapejara wellnhoferi KELLNER 1989 and the first occurrence of a multiple specimen assemblage from the Santana Formation, Araripe Basin, NE-Brazil." Swiss Journal of Palaeontology, 130(2): 277. - 296.  Tapejaridi su također imali neobično malen rameni pojas, koji se nalazio nisko na torzu, zbog čega je izgledalo gotovo kao da im krila izviruju iz trbuha, a ne leđa (slično suvremenim zrakoplovima).